google/wiki40b huggingface dataset:
Amplitúda pravdepodobnosti

Amplitúda pravdepodobnosti je v kvantovej mechanike komplexné číslo priradené neurčitému alebo neznámemu procesu alebo veličine. Pravdepodobnosť, že daný proces nastane je definovaná ako štvorec absolútnej hodnoty amplitúdy pravdepodobnosti.
Amplitúdu pravdepodobnosti nie je možné priamo merať.

Amplitúda pravdepodobnosti pre polohu

Ak sa pod spomínaným určitým stavom myslí napríklad poloha častice v priestore, dostávame sa k najbežnejšiemu prípadu. Vtedy sa pod amplitúdou pravdepodobnosti pre nejakú časticu myslí komplexná funkcia (teda funkcia, ktorej hodnotami sú komplexné čísla) súradníc, označujeme ju vtedy \Psi(x,y,z). Názov amplitúda pravdepodobnosti potom vyplýva z toho, že druhá mocnina tohto \Psi má dôležitý fyzikálny význam, určuje pravdepodobnosť (resp. hustotu pravdepodobnosti). Konkrétne v našom prípade \Psi(x,y,z) ide o hustotu pravdepodobnosti \varrho(x,y,z) výskytu skúmanej častice v danom bode priestoru so súradnicami (x,y,z). Platí teda

\varrho(x,y,z)=|\Psi(x,y,z)|^2=\Psi^*\Psi,
hviezdičkou sme tu označili komplexne združené číslo. Pre funkciu \Psi(x,y,z) sa často používa aj názov vlnová funkcia. Vyjadruje totiž všetku možnú informáciu o systéme - pravdepodobnosť nájdenia častice v ľubovoľnom bode priestoru.
Z toho, že skúmaná častica sa niekde v priestore určite nachádzať musí vyplýva, že ak si priestor rozdelíme na malé časti a sčítame pravdepodobnosti nájdenia častice v niektorej z týchto malých častí, musíme dostať jednotku (istú udalosť). Uvedenému sčítaniu matematicky zodpovedá integrál cez celý priestor \Omega a ten má byť rovný jednej. Platí teda

\int_{\Omega} |\Psi(x,y,z)|^2\,\mathrm{d}x\,\mathrm{d}y\,\mathrm{d}z=1.
Toto sa nazýva normovacia podmienka pre vlnovú funkciu \Psi(x,y,z).
Vlnová funkcia \Psi(x,y,z) vystupuje v základnej rovnici kvantovej mechaniky, Schrödingerovej rovnici (tá plní v kvantovej mechanike presne tú istú úlohu ako Newtonova rovnica v bežnej mechanike zo strednej školy - hovorí o tom, ako sa systém vyvíja v čase).
Corny

Poloha

Obec má rozlohu 5,26 km². Najvyšší bod je položený 156 m n. m. a najnižší bod 62 m n. m.

Obyvateľstvo

Počet obyvateľov obce je 361 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Euthykrates (sochár)

Euthykrates (starogr. Εὐθυκράτης – Euthykratés) bol grécky sochár v 3. storočí pred Kr.
Sochár Euthykrates, zrejme rodák z Rodosu a žiak (alebo syn) Macedónčana Kallia, tvoril v 1. polovici 3. storočia pred Kr. Od starovekých autorov o ňom nemáme správy. Meno tohto sochára sa stalo známym až po rodoskom náleze jeho fragmentárnej signatúry (Εὐθυκράτης Καλλία Μα[κεδὼν ἐποίησε] – Euthykrates Kalliov z Ma[cedónie zhotovil]) na modrastom mramorovom podstavci zo sochy istej Astidy zo (Sidónu ?), ktorú podľa značne poškodeného nápisu  venoval jej manžel Dionysios, zrejme proxenos z fenického Aradosu (Hranaté zátvorky na nápise znamenajú doplnenie medzier (lacunae) a označujú písmená, ktoré sú nečitateľné alebo úplne stratené, proxenos (niečo ako konzul) sa staral o záujmy občanov, s ktorými mal formálne zväzky).
Tento podstavec bol súčasťou základne, na ktorej stáli tri ženské sochy. Tie druhé dve sochy boli dielami sochára Pythokrita, syna Timochara. Nápisy na základe paleografických znakov datujú na prelom 3. a 2. stor. pred Kr.
Chalvraines

Poloha

Obec má rozlohu 26,35 km². Najvyšší bod je položený 470 m n. m. a najnižší bod 358 m n. m.

Obyvateľstvo

Počet obyvateľov obce je 198 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Šnupací tabak

Šnupací tabak je zmes pomletých tabakových listov jedného alebo viacerých druhov, často s prímesou aromatických látok, ktorá sa užíva vdychovaním nosom. Rovnako ako ostatné tabakové výrobky obsahuje aj šnupací tabak návykovú látku nikotín, ktorá sa do tela vstrebáva cez nosnú sliznicu.
V Európe je šnupací tabak známy od 17. storočia. Medzi najväčších výrobcov patria v súčasnosti spoločnosti Gebrüder Bernard (zal. 1733), Wilsons of Sharrow (zal. 1737), Samuel Gawith a Pöschl.
Châtillon-en-Diois (obec)

Poloha

Obec má rozlohu 28,02 km². Najvyšší bod je položený 2 038 m n. m. a najnižší bod 514 m n. m.

Obyvateľstvo

Počet obyvateľov obce je 564 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Bazoches-sur-le-Betz

Poloha

Obec má rozlohu 15,38 km². Najvyšší bod je položený 152 m n. m. a najnižší bod 120 m n. m.

Obyvateľstvo

Počet obyvateľov obce je 983 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Peter Filip

Reprezentácia

V slovenskom drese odohral 2 zápasy.
Maďarské demokratické fórum

História

Maďarské demokratické fórum (MDF) vzniklo v roku 1987 v obci Lakitelek. Stranu založili Zoltán Bíró, Dénes Csengey, Sándor Csoóri, István Csurka, Gyula Fekete, Lajos Für, Rudolf Joo, Csaba Kiss a Sándor Lezsák. Strana vyhrala prvé slobodne voľby v krajine a vytvorila vládu spolu s Nezávislou maloroľníckou stranou (FKGP) a s Kresťanskodemokratickou ľudovou stranou (KDNP); predsedom vlády sa stal József Antall. Po jeho smrti v roku 1993 ho nahradil minister vnútra Péter Boross. Medzi rokmi 1990 a 1993 boli zo strany vylúčení, alebo vystúpili viacerí poslanci, ktorí buď zostali nezávislí alebo vstúpili do strany (Fidesz). Viacerí z nich založili nové strany napríklad István Csurka založil Maďarskú stranu pravdy a života (MIEP) a István Szabó založil Maďarskú demokratickú ľudovú stranu (MDNP). V voľbách v roku 1994 bolo Maďarské demokratické fórum v opozícií.
Strana MDF v roku 1998 neprekročila 5% hranicu (získala len 3,12% hlasov) a nedostala sa do parlamentu. Po štyroch rokoch v opozícii sa opäť stala vládnou stranou v roku 1998, keď vstúpila do vlády spolu s Fideszom a FKGP. V roku 2004 vo voľbách do Európskeho parlamentu získalo MDF jedného poslanca. V roku 2002 sa strana spojila s Fideszom a v parlamentných voľbách získali 41% hlasov, napriek tomu voľby prehrali. Strana mala v parlamente 24 poslancov a vytvorila samostatnú frakciu. Medzitým zo strany nezákonne vylúčili niektorých jej členov, ktorí od strany požadovali odškodné vo výške 10 miliónov forintov.
Goldie

Mladosť

Goldie je jamajského a škótskeho pôvodu. Bol daný na adopciu a vyrastal v detských domovoch a u niekoľkých pestúnskych rodinách. Price bol počas 80. rokov členom breakdanceovej skupiny Westside. Neskôr sa pridal do breakdanceovej skupiny Bboys a vytvoril si meno ako graffiti umelec v grófstve West Midlands.
Neskôr odišiel do USA, kde začal predávať tzv. "grillz (zlaté zuby), a to v New Yorku a Miami. V tomto biznise pokračoval aj po návrate do Spojeného kráľovstva v roku 1988.
V roku 1994 založil spolu s DJskou dvojicou Kemistry & Storm priekopnícke drum and bassové hudobné vydavateľstvo Metalheadz.
Za Hornádom

Za Hornádom je názov menšieho sídliska, ktoré sa nachádza v južnej časti mesta Spišská Nová Ves na pobreží rieky Hornád.
Pri sídlisku je aj hotel Preveza, plaváreň s kúpaliskom a športová hala. Na sídlisku sú bytové domy dvoch generácií. Staršia výstavba prebiehala v 70. rokoch 20. storočia. Novšie bytové domy tvoria súvislý pás na ulici E.M.Šoltésovej z 80. rokov. Sídlisko je vybavené predajňou potravín, reštauráciou a rozličnými službami. Základnú občiansku vybavenosť dopĺňajú objekty Základnej školy Ing. Kožucha, Spojená škola na ulici Stojan a materská škola. Sídlisko je od centra mesta vzdialené asi 10 minút pešej chôdze. Sú tu aj zastávky autobusov, čím je územie napojené na sieť liniek mestskej hromadnej dopravy.
Saint-Loubert

Poloha

Obec má rozlohu 2,11 km². Najvyšší bod je položený 46 m n. m. a najnižší bod 10 m n. m.

Obyvateľstvo

Počet obyvateľov obce je 199 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Elektrická trakcia

Elektrická trakcia je sústava elektrických zariadení, ktoré slúžia na pohon dopravných prostriedkov.
Pohár federácie 2009

Pohár federácie 2009 je 47. ročník najdôležitejšej súťaže národných tímov v ženskom tenise. Súťaže sa zúčastnilo 78 tímov.

Play-off

Porazení z prvého kola budú hrať play-off Svetovej skupiny s víťazmi Svetovej skupiny II o záchranu.
Kajak

Kajak je malé zvyčajne pádlom poháňané plavidlo pôvodom zo severských oblastí. Eskimáci ich používali na lov a dopravu. Na pohon kajaku sa používa obojstranné kajakárske pádlo - tzv. dvojpádlo, na rozdiel od jednostranného pádla pri kanoe. V kajaku sa sedí. Uzavretý kajak sa používa aj na splavovanie ťažko splavných tokov a v niektorých športových disciplínach. Medzi výrobcov kajakov patria napr. : Nelo, Plastex, Vajda
The Riddle

Zoznam skladieb

7" Single (WEA NIK 6)

A The Riddle - 3:52

B Progress (Live) - 3:02
12" Single (WEA NIKT 6)

A The Riddle (Extended Riddle) - 5:08

B Progress (Live) - 3:02
Cassette Single (WEA NIKC 6)

A1 The Riddle - 3:52

A2 Interview

A3 Progress (Live) - 3:02

B1 I Won't Let the Sun Go Down on Me (Extended Mix)

B2 Wouldn't It Be Good (Extended Mix)

Zostava a personál

The Riddle

Produkovaná Petrom Collinsom
Výroba

Nahrané naživo v Hammersmith Odeon.

Mixované Simonom Boswellom
The Riddle (Extended Riddle)

Produovaná Petrom Collinsom

Extended mix je nazvaný "Special Extended Mix" na obale a "Extended Riddle" vo vydavateľstve.

Verzia Gigi D’Agostina

„The Riddle“ bola upravená do tanečnej verzie Gigi D’Agostinom, a vydaná na jeho albume L’Amour Tourjours. Text piesne je zachovaný, ale tempo je rýchlejšie.
Cuzance

Poloha

Obec má rozlohu 29,74 km². Najvyšší bod je položený 326 m n. m. a najnižší bod 195 m n. m.

Obyvateľstvo

Počet obyvateľov obce je 528 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Sécheras

Poloha

Sécheras má rozlohu 7,26 km². Najvyšší bod je položený 449 m n. m. a najnižší bod 170 m n. m.

Obyvateľstvo

Sécheras má 485 obyvateľov (2009).
Graf vývoja obyvateľstva:
Zdroje: INSEE
Fotografika

Fotografika je výtvarná fotografická technika, ktorá osobitným (kontrastným) spôsobom vyhotovovania negatívu i pozitívu potláča alebo vynecháva nepodstatné časti obrazu. Ako fotografika sa označuje aj obraz (bez poltónov) zhotovený touto technikou.
Ambillou

Poloha

Obec má rozlohu 48,85 km². Najvyšší bod je položený 117 m n. m. a najnižší bod 68 m n. m.

Obyvateľstvo

Počet obyvateľov obce je 1 798 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Bussière-Nouvelle

Poloha

Obec má rozlohu 8,52 km². Najvyšší bod je položený 687 m n. m. a najnižší bod 571 m n. m.

Obyvateľstvo

Počet obyvateľov obce je 113 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Mangrovník (typ stromu)

Mangrovník je voľné označenie 54 druhov rôznych stromov zo 16 čeľadí, ktoré sú súčasťou ekosystémov nazývaných mangrovy. Najznámejšie rody, do ktorých tieto stromy patria, sú mangrovník (Laguncularia), koreňovec (Rhizophora), Avicennia, Sonneratia a Bruguiera.

Pomenovanie

Mangrovník je po španielsky mangle a po anglicky i francúzsky mangrove. V jazyku guaraní, ktorým hovorí pôvodné obyvateľstvo juhoamerických krajín, toto slovo znamená pokrútený strom. Niektoré druhy mangrovníkov sa vyznačujú výnimočne spletitým a pokrúteným koreňovým systémom.

Vlastnosti

Mangrovníky patria medzi najväčšie stromy sveta.
Nad spleťou koreňov asi meter nad vodou začína samotný kmeň, ktorý sa týči do výšky až štyridsiatich metrov. Stromy patria k najstarším rastlinám našej planéty a k životu potrebujú sladkú i slanú vodu, a preto rastú práve na miestach, kde rieky ústia do mora. Biológov a ekológov odjakživa fascinuje nevídaná schopnosť mangrovníkov prispôsobovať sa slanému prostrediu s nedostatkom kyslíka.
Sú to obojživelné stromy: rastú priamo z vody - z periodických vôd či z močaristého bahna a spleť úzkych koreňov vystupuje až nad hladinu. Ich korene sú veľmi odolné voči vlhkosti. Majú i veľa dýchacích koreňov, ktorými si zabezpečujú kyslík, na ktorý je bahnitá pôda veľmi chudobná. U niektorých mangrovníkov sa udávajú obrovské obvody, pretože mangrovník počas svojho života sa i pohybuje: zo súše k moru. Postupne zapúšťa z ohnutých vetiev korene a vyháňa druhotné kmene. A tak jeden jediný strom môže mať obrovskú plochu, a sám vytvárať i celý les. Les stojaci v močiaroch slanej vody. Alebo jeden mangrovníkový les môže tvoriť i viac ako 100 močiarov a môže v ňom rásť niekoľko desiatok vodných rastlín prispôsobených k životu v tomto slanom ekosystéme.
Mangrovníkové lesy ponorené v slanej vode slúžia ako útočisko množstvu jedinečných živočíchov.
Druhovo bohaté sú mangrovy v indomalajzijských, ale i v juhoamerických končinách. Pri odlive sú vynorené nad vodou, pri prílive bývajú až po koruny zaliate vodou.

Rozmnožovanie

K trikom mangrovníka ako prežiť patrí aj ich rýchle a bezpečné rozmnožovanie. Prevísajúce semená klíčia už na strome. Len čo spadnú do vody, zapichnú sa do bahnitého dna, kde pokračujú vo vývoji.

Ohrozenie mangrovov

Kedysi mangrovy pokrývali až tri štvrtiny morského pobrežia v tropických a subtropických oblastiach. Dnes ostala sotva polovica a ďalšia polovica z ostávajúcich je ohrozená. Táto prírodná bariéra je však jedným z najproduktívnejších ekologických spoločenstiev na svete podobne ako tropické pralesy. Podľa dát z roku 2010 existuje 137 760 km² mangrovníkového porastu.
Děvín, Ostrý a Schachtstein

Bližší popis lokality

Na dnes opäť zalesnenom území vo východnej časti okresu Česká Lípa, na juh od obce Hamr na Jezeře bolo vyhlásených niekoľko prírodných pamiatok. Jedna z nich je tvorená trojicou samostatných kopcov - Devín 421 m n. m. so zrúcaninou hradu Děvín, Hamerský Špičák čiže Ostrý - 452 m n. m. a Schachtenstein 372 m n. m. Všetky kopce sú na katastri obce Hamr na Jezeře. Blízko sú ďalšie prírodné pamiatky - Divadlo, Široký kámen, Rašeliniště Černého rybníka a Stohánek. Všetky sa dajú prejsť po okružnom zeleno vyznačenom turistickom chodníku z Hamru dlhom 9km.

Predmet ochrany

Ochrana v prírodnej rezervácii sa týka vrcholovej bučiny, reliktného bôru a ukážok stredovekej ťažby železnej rudy. Chránená plocha sa rozprestiera na ploche 33,7ha vo výške 335 až 452 m n. m. Ťažba tu prebiehala v 17. a 18. storočí a zostali po nej zachované štôlne, studne, vyťažené priekopy. Kopce boli kvôli ťažbe odlesnené, dnes sú už zarastené, mimo stromov sa tu vyskytuje množstvo chránených bylín. Žijú tu vo veľkom aj netopiere (7 druhov) a vtáctvo, obojživejníci, mäkkýše a mnoho druhov hmyzu. Územie bolo veľa rokov vo vojenskom výcvikovom priestore Ralsko.

Administratíva

Potrebnú dokumentáciu zaregistroval Okresný úrad Česká Lípa 5. januára 1996, platná je od 20. januára 1996 (čo je dátum vyhlásenia pamiatky). Pamiatku má na starosti Ministerstvo životného prostredia prostredníctvom svojej Agentúry pre ochranu prírody a krajiny ČR - AOPK Ústí nad Labem.

Sprístupnenie Schachtensteinu

V septembri 2013 prevzal do svojej správy starú štôlňu Hornicko-historický spolek pod Ralskem so zámerom ju obnoviť a sprístupniť za určitých podmienok verejnosti.
Auriolles

Poloha

Obec má rozlohu 7,03 km². Najvyšší bod je položený 116 m n. m. a najnižší bod 41 m n. m.

Obyvateľstvo

Počet obyvateľov obce je 132 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
La Boissière (Jura)

Poloha

Obec má rozlohu 5,36 km². Najvyšší bod je položený 629 m n. m. a najnižší bod 370 m n. m.

Obyvateľstvo

Počet obyvateľov obce je 67 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Elektrický rušeň 350

História

Koncom 60. rokov sa vplyvom stále rastúcej hmotnosti vnútroštátnych a medzinárodných rýchlikov a nedostatku výkonných rušňov, ktoré by tieto rýchliky viedli, začalo v Česko-Slovensku uvažovať o vývoji nového radu rušňov. Dňa 23. decembra 1969 podalo Federálne ministerstvo dopravy ČSSR oficiálnu zákazku na vývoj dvojsystémového rýchlikového rušňa s výkonom 4 000 kW a maximálnou rýchlosťou 160 km/h (pre podvozok a ďalšie mechanické časti až 200 km/h). Ďalej bola požadovaná hmotnosť rušňa do 89 ton a výkonná elektrodynamická brzda.
Vývojom nového rušňa bol poverený podnik Škoda Plzeň, šéfkonštruktérom bol Ing. František Palík, CSc.
V roku 1972 bol osadený rušeň E 469.3030 (124.601-6) novými podvozkami, určenými pre rad 350 a následne aj pre rušne Škoda II. generácie. Na železničnom testovacom okruhu pri Velime dosiahol takto upravený rušeň rýchlosť 218 km/h. V roku 1973 bol vyrobený prvý prototyp označený ako ES 499.0001 a ten dosiahol dňa 3. apríla 1974 na ŽTO pri Velime rýchlosť 180 km/h. O rok neskôr bol vyrobený druhý prototyp (ES 499.0002), ten mal sprevodovanie až na rýchlosť 200 km/h. Počas jesene 1975 bolo vyrobených 18 sériových rušňov, pričom cena jedného rušňa bola 6 500 000 Kčs.

Popis

Rušeň rady 350 mal na svoju dobu moderný hranatý dizajn. Na pravej bočnici sú žalúzie výduchov chladenia, do ktorých uprostred zasahuje odporová skriňa.
Podvozok disponuje dvojstupňovým odpružením skrutkovými pružinami s priečnym a zvislým tlmením hydraulickými tlmičmi. Na ráme podvozku sú umiestnené štyri jednosmerné trakčné motory AL 4741 Flt, každý s výkonom 1000 kW. Regulácia otáčok je odporová a má 56 stupňov. Prenos sily na jednotlivé nápravy je riešený kĺbovou spojkou Škoda. Tento rušeň je vybavený pneumatickou priamočinnou brzdou, elektrickou samočinnou brzdou, zaisťovacou brzdou a tiež elektrodynamickou brzdou s výkonom 3600 kW, tá sa dá aktivovať pri rýchlostiach vyšších ako 60 km/h.
Rušeň rady 350 predbehol možnosti vtedajšej infraštruktúry a jeho potenciál bol dlhú dobu nevyužitý.

Prevádzka

Celkovo bolo vyrobených 20 rušňov rady 350, ale v roku 2008 ich bolo v prevádzke len 18. V súčasnosti (rok 2014) je ich v prevádzke 18. Rušeň 350.009 bol zničený pri tragickej nehode pri Nových Kopistách v novembri 1989  a rušeň 350.010 pri tragickej nehode Expresu Meridian na Bratislavskej hlavnej stanici dňa 28. júna 1977. Rušeň 350.011 bol poškodený (zničené jedno čelo) po náraze so sypačom pri Liptovskom Mikuláši večer 23. 1. 2013 . Po oprave v ŽOS Vrútky a prevoze počas 2. a 3. septembra 2014 do domovského depa je v opäť v prevádzke. Rušne sú dislokované v rušňovom depe v Bratislave.
Spolu s rušňami radu 380 zaisťujú dopravu medzištátnych vlakov EuroCity na trati Praha - Brno - Břeclav - Bratislava - Štúrovo - Budapešť. Okrem toho sú používané pri vozbe regionálnych rýchlikov, rýchlikov a vlakov InterCity na trati Bratislava - Žilina - Poprad - Košice spolu s rušňami radov 361, 362 alebo 383.
Châtillon-le-Duc

Poloha

Obec má rozlohu 6,26 km². Najvyšší bod je položený 482 m n. m. a najnižší bod 212 m n. m.

Obyvateľstvo

Počet obyvateľov obce je 1 932 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Hashtag

Hashtag (iné názvy: haštag, hešteg; z angl. hashtag) je slovo alebo fráza označené predponou „#“. Význam slov označených týmto symbolom – tagom – je dnes chápaný ako forma kľúčového slova. Najčastejšie je využívaný v informačných systémoch na jednoznačné označenie článkov, dokumentov alebo ich častí, prípadne kľúčových alebo podstatných slov. Krátke príspevky na mikroblogoch alebo na sociálnych sieťach môžu byť označené umiestnením „#“ pred významné slová ako tu:
„#Wikipédia je spoločnými silami upravovaná otvorená internetová #encyklopédia.“
Hashtag zohráva dôležitú úlohu aj v oblasti informačných technológií ako tzv. jednoznačný identifikátor na označenie určitého obsahu alebo jeho časti, napríklad v programovacích jazykoch.

Začiatky

Za prapôvod hashtagu možno považovať označenie riadku s komentárom, poznámkou alebo špecifikáciou v programovaní, konkrétne v skriptovacích jazykoch pre DOS. Pravdepodobne odtiaľ sa inšpirovali členovia komunity okolo IRC sietí a prijali dohodu o pridaní symbolu „#“ na začiatok slova označujúceho kanál, skupinu alebo tému. Tým vznikol Hashtag ako taký. Aby dali zmysel netriedenému prúdu správ kolujúcich sociálnymi sieťami, inšpirovali sa od tejto komunity používatelia Twitteru a začali „#“ pridávať k slovám označujúcim predmety záujmu.

Hashtag na sociálnych sieťach

V dnešnej dobe sa hashtag stal neodmysliteľnou súčasťou mnohých sociálnych sietí. Ako označenie kľúčového slova sa dnes používa na viac než 20 celosvetových sociálnych sieťach. Medzi najznámejšie patrí napríklad Facebook, Flickr, Google+, Identi.ca, Instagram, Kickstarter, LinkedIn, Orkut, Pinterest, Tumblr, Twitter, Vkontakte.ru alebo YouTube. Stačí pred kľúčové slová v tweetoch napísať symbol #. Ešte pred napísaním tweetu možno vykonať malý prieskum, či už náhodou hashtag neexistuje, prípadne skontrolovať „Suggestions and Tips“ („Návrhy a tipy“). Používanie vhodných hashtagov v tweetoch pomáha ďalším užívateľom na Twitteri nájsť príslušné „tweety“ oveľa ľahšie.
Eaunes

Poloha

Obec má rozlohu 14,95 km². Najvyšší bod je položený 290 m n. m. a najnižší bod 168 m n. m.

Obyvateľstvo

Počet obyvateľov obce je 5 521 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Primarette

Poloha

Obec má rozlohu 21,76 km². Najvyšší bod je položený 485 m n. m. a najnižší bod 300 m n. m.

Obyvateľstvo

Počet obyvateľov obce je 710 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Spánková šupina

Spánková šupina alebo šupinová časť spánkovej kosti (lat. squama temporalis, pars squamosa ossis temporalis) je časť spánkovej kosti.
Tvorí ju zvislo postavená plochá kosť, ktorej šikmo zrezaný okraj sa smerom nahor šupinovito prikladá na okraj temennej kosti a smerom dopredu na veľké krídlo klinovej kosti; vzniknuté spojenie sa nazýva šupinový šev (lat. sutura squamosa) spoluvytvára lebečnú klenbu. Ďalej sa táto kosť spája so skalnou kosťou v šve (sutura petrosquamosa), ktorý v detstve osifikuje a mení sa na ryhu (fissura petrosquamosa).
Zo šupiny smerom dopredu vybieha jarmový výbežok (processus zygomaticus), ktorý vytvára spolu s jarmovou kosťou jarmový oblúk (arcus zygomaticus).
V dolnej časti šupiny pod odstupom jarmového výbežku sa nachádza sánková jama (fossa mandibularis) – kĺbová jamka pre spojenie so sánkou. Pred ňou je kĺbový hrbček (tuberculum articulare), ktorý je súčasťou spánkovosánkového kĺbu (articulatio temporomandibularis).
Na vnútornej ploche šupiny sú odtlačky mozgových závitov (impressiones gyrorum) a nekonštantný odtlačok strednej plenovej tepny (arteria meningea media).
Lapenne

Poloha

Obec má rozlohu 21,57 km². Najvyšší bod je položený 410 m n. m. a najnižší bod 244 m n. m.

Obyvateľstvo

Počet obyvateľov obce je 116 obyvateľov (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Karl Sanders

Sólové projekty

Sanders začal sólovú dráhu, resp. kariéru sólovým projektom pod vlastným menom v roku 2004. Veľká miera hudobných elementov je podobných elementom skupiny Nile. Jeho prvý sólový album nesúci nazov Saurian Meditation bol vydaný 26. októbra 2004 vo vydavatelstve Relapse Records.

Hosťovanie v iných kapelách

Sanders hosťoval v kapele Behemoth na cd Demigod z roku 2004. Nahral pritom gitarové sólo na skladbe „XUL“. Taktiež nahral sólo na skladbe „God of Our Own Divinity“ pre kapelu Morbid Angel, album Heretic , rok vydania 2003.
Otvorené vzdelávacie zdroje

Otvorené vzdelávacie zdroje (angl. Open Educational Resources, anglická skratka OER) je vzdelávací obsah, ktorý má podobne ako Open-source softvér otvorený zdrojový kód. Otvorenosť tu znamená otvorenosť výukového kurzu aj jeho obsahu, použitie Open source software ako autorského nástroja pre jeho tvorbu a tiež možnosť slobodného použitia vo vzdelávacích procesoch (spravidla e-learningu).